stanford-oval/wikipedia huggingface dataset:
Dublin
Koulutus

Dublin on Irlannin koulutuksen pääasiallinen keskus, jossa on kolme yliopistoa ja useampi korkeamman koulutuksen instituutti. 1500-luvulla alkunsa saanut Dublinin yliopisto on Irlannin vanhin yliopisto. Sen ainoa college, Trinity College, perustettiin vuonna 1592 Elisabet I:n antamalla kuninkaallisella perustamiskirjalla.
Irlannin suurin yliopisto on Irlannin kansallinen yliopisto (NUI). Osa sitä, University College Dublin (UCD), toimii Dun Laoghaire-Rathdownin alueella, joka on välittömästi Dublinin rajan ulkopuolella. Dublin City University (DCU) on uusin Dublinin yliopistoista, jonka on erikoistunut teollisuutta lähellä oleviin kaupallisiin ja teknistieteellisiin kursseihin. Royal College of Surgeons in Ireland (RCSI) on itsenäinen lääketieteen koulu, joka sijaitsee kaupungin keskustassa. Maynoothin Irlannin kansallinen yliopisto on toinen yliopisto, josta vastaa NUI, ja se sijaitsee noin 25 kilometrin päässä Dublinista.
Dublin Institute of Technology (DIT) on moderni tekninen college ja maan suurin ei-yliopistollinen kolmannen asteen oppilaitos. Se on erikoistunut teknisiin aineisiin, mutta tarjoaa myös monia taiteiden ja humanististen aineiden kursseja. Dublinissa on myös pienemmät Blanchardstownin ja Tallaghtin Institute of Technology -laitokset. National College of Art and Design (NCAD) ja Dun Laoghaire Institute of Art, Design and Technology (DLIADT) tukevat harjoittelua ja tutkimusta taiteessa, designissa ja mediateknologiassa.
Kulttuuri

Monet tunnetut irlantilaiset kirjailijat ovat nimenomaan dublinilaisia, kuten James Joyce, Oscar Wilde, Samuel Beckett, George Bernard Shaw ja Roddy Doyle. Joycen romaani Odysseus sijoittuu Dubliniin, ja sitä muistetaan vuosittain romaanin tapahtumia seuraavalla kaupunkikierroksella, joka tunnetaan nimellä ”Bloomsday”. Se järjestetään 16. kesäkuuta, eli samana päivänä johon Odysseuksen tapahtumat vuonna 1904 sijoittuvat.
Dublin on tunnettu teatterikaupunki, jota omat kirjailijat osaltaan ovat edistäneet. Abbey Theatre on toiminut yhtäjaksoisesti vuodesta 1904. Myös musiikkielämä on vilkasta, ja konserttipaikkoja on lukuisia.
Irlannin kansallispyhimyksen Pyhän Patrickin juhlapäivänä 17. maaliskuuta Dublinissa järjestetään suuri paraati ja nykyisin myös konsertteja ja muita oheistapahtumia.
Eurovision laulukilpailu on järjestetty Dublinissa kuudesti, vuosina 1971, 1981, 1988, 1994, 1995 ja 1997.
Kulttuuri > Monikulttuurinen Dublin

Dublinissa on pitkään ollut suurehko määrä maahanmuuttajia, erityisesti Yhdistyneestä kuningaskunnasta, Yhdysvalloista, Australiasta, Uudesta-Seelannista ja manner-Euroopasta. Viime aikoina Dublin on houkutellut maahanmuuttajia myös Nigeriasta, Kiinasta, Koreasta, Intiasta ja Itä-Euroopasta varsinkin taloudellisen menestyksen myötä 1990-luvulla. Vanhat ja hylätyt kadut ovat nopeasti muuttuneet etnisiksi seuduiksi, kuten Moore Streetin muutos "pikku-Afrikaksi" ja Parnell Street Eastin muutos kaupungin de facto "Chinatowniksi" tai "aasialaiseksi kyläksi". Suomalaisia työläisiä tapaa varmimmin Ballycoolinin tietotekniikkayrityksissä.
Kulttuuri > Urheilu

Dublinin alueella on kuusi jalkapallojoukkuetta Irlannin valioliigassa. Shamrock Rovers FC, St Patrick's Athletic F.C. ja Bohemian FC ovat niistä menestyneimpiä viime vuosina. Dublinissa juostava Vhi Women's Mini Marathon on lajissaan suurin naisten juoksutapahtuma. Gaelilaista jalkapalloa pelataan Croke Parkin stadionilla, johon mahtuu 82 300 katsojaa.
Aiheesta muualla

Wikimedia Commonsissa on kuvia tai muita tiedostoja aiheesta .
Matkaopas aiheesta Dublin Wikivoyagessa (englanniksi)
Dublin City Council
Dublin.ie
Dublinin virallinen matkailusivu (englanniksi)
Suomenkielinen Dublinin matkailusivu (Arkistoitu – Internet Archive)
Dublin Writers Museum (Arkistoitu – Internet Archive) (englanniksi)
Malahide Castle (Arkistoitu – Internet Archive) (englanniksi)
Dublin Webcam (Arkistoitu – Internet Archive)
Euroopan kulttuuripääkaupunki
| --- | --- |
1980-luku:   1985: Ateena  1986: Firenze  1987: Amsterdam  1988: Länsi-Berliini  1989: Pariisi 
1990-luku:   1990: Glasgow  1991: Dublin  1992: Madrid  1993: Antwerpen  1994: Lissabon  1995: Luxemburg  1996: Kööpenhamina  1997: Thessaloniki  1998: Tukholma  1999: Weimar 
2000-luku:   2000: Avignon · Bergen · Bologna · Bryssel · Helsinki · Krakova · Praha · Reykjavík · Santiago de Compostela  2001: Rotterdam · Porto  2002: Brugge · Salamanca  2003: Graz  2004: Genova · Lille  2005: Cork  2006: Patras  2007: Sibiu · Luxemburg  2008: Liverpool · Stavanger  2009: Vilna · Linz 
2010-luku:   2010: Essen · Istanbul · Pécs  2011: Turku · Tallinna  2012: Guimarães · Maribor  2013: Marseille · Košice  2014: Riika · Uumaja  2015: Mons · Plzeň  2016: San Sebastián · Wrocław  2017: Aarhus · Páfos  2018: Leeuwarden · Valletta  2019: Matera · Plovdiv 
2020-luku:   2020: Rijeka · Galway  2021: Timișoara · Elefsína  2022: Kaunas · Esch-sur-Alzette  2023: Veszprém  2026: Oulu 
Pohjoista Dublinia.
Luas-raitiovaunu.
Trinity College.
Temple Bar.
Wolfgang Schattling

| Wolfgang Schattling> Henkilötiedot |
| --- | --- |
Syntynyt: 29. tammikuuta 1951 (ikä 73)
Kansalaisuus:  Saksa
Wolfgang Schattling (s. 29. tammikuuta 1951) on saksalainen tiedottaja. Hän toimi Mercedes-Benzin moottoriurheiluosaston tiedottajana vuosina 1990–2016. Schattling ilmoitti jäävänsä eläkkeelle ja päättävänsä 25 vuotta kestäneen uransa Mercedes-Benzin Motorsportin johdossa 31. tammikuuta 2016.
Aiheesta muualla

Twitter
Linkedin[vanhentunut linkki]
Mathilde (Belgian kuningatar)

| Mathilde |
| --- | --- |
 Mathilde vuonna 2017
Belgialaisten kuningatar
Virkakausi:  21. heinäkuuta 2013–
Edeltäjä:  Paola

Syntynyt:  Mathilde Marie Christine Ghislaine d'Udekem d'Acoz 20. tammikuuta 1973 (ikä 51) Uccle, Belgia
Puoliso:  Philippe (vih. 1999)
Lapset:  Elisabeth Gabriel  Emmanuel Eléonore
Suku:  d'Udekem
Isä:  kreivi Patrick d'Udekem d'Acoz
Äiti:  kreivitär Anna Maria Komorowska
Kuningatar Mathilde (syntymänimeltään Mathilde Marie Christiane Ghislaine d'Udekem d'Acoz, s. 20. tammikuuta 1973) on Belgian kuninkaan Philippen puoliso.
Varhainen elämä ja perhe

Mathilde opiskeli Libre Marie Haps -instituutissa ja valmistui puheterapeutiksi vuonna 1994. Lisäksi hän on opiskellut psykologiaa. Vuosina 1995–1999 hän työskenteli puheterapeuttina.
Äitinsä puolelta Mathildella on puolalaisia sukujuuria, mutta koska hänen äitinsä, Anna Maria Komorowska, on asunut suurimmaksi osaksi Puolan ulkopuolella, kuningatar ei osaa kuin muutaman lauseen puolaa. Mathilde puhuu sujuvaa englantia, italiaa sekä jonkin verran espanjaa.
Ensimmäinen valokuva Mathildesta ja kruununprinssi Philippestä saatiin kesäkuussa 1999, kun pari oli lomalla Kuubassa. Mathilde ja Philippe menivät naimisiin 4. joulukuuta 1999. Heillä on neljä lasta:
kruununprinsessa Elisabeth (s. 2001)
prinssi Gabriel
prinssi Emmanuel
prinsessa Elénore
Varhainen elämä ja perhe > Yksityiselämä

Kuningattaren on kerrottu käyttävän huumoria tapana murtaa jää kohdatessaan ihmisiä, joita esimerkiksi tiukan etiketin noudattaminen saattaa jännittää ensitapaamisen yhteydessä. Edustustilaisuuksissa hän on kuitenkin hillitympi.
Mathilden tiedetään seuranneen The Crown- ja House of Cards -sarjoja Netflixistä. Lisäksi kuningasperhe seuraa James Bond -elokuvia.
Belgialaisten kuningattarena

Mathilde nousi kuningattareksi, kun hänen miehensä vannoi hallitsijanvalansa 21. heinäkuuta 2013.
Kuningattarena Mathilde tukee miehensä tehtäviä valtionpäämiehenä muun muassa vierailemalla erilaisissa järjestöissä ja ottamalla vastaan arvovieraita. Lisäksi hän osallistuu valtiovierailuihin ja edustaa näiden aikana maataan.
Mathilde toimii useiden säätiöiden parissa, joiden tehtävänä on edesauttaa sosiaalista oikeudenmukaisuutta ja puuttua köyhyyteen belgialaisten nuorten parissa. Hyväntekeväisyystyössään hän panostaa yhteiskunnan heikommassa asemassa olevien auttamiseen.
Kunnianosoitukset

Leopoldin ritarikunta (Belgia, 2000)
Elefanttiritarikunta (Tanska, 2017)
Kunnialegioona (Ranska)
Vytautas Suuren ritarikunta (Liettua, 2022)
Nassaun perheen kultaisen leijonan ritarikunta (Luxemburg, 2016)
Alankomaiden leijonan ritarikunta (Alankomaat)
Pyhän Olavin ritarikunta (Norja, 2003)
Kristuksen veljeskunta (Portugali, 2006)
Henrik Purjehtijan ritarikunta (Portugali, 2018)
Valkoisen Kotkan ritarikunta (Puola, 2005)
Pohjantähti-ritarikunta (Ruotsi)
Galleria

Kuningattaren henkilökohtainen lippu
Mathilden ja Philippen yhteinen vaakuna
Mathilde ja Philippe Ruotsin kruununprinsessa Victorian häissä vuonna 2010.
Arnold Hinds

Arnold Hinds (19. maaliskuuta 1896 Iniö – 29. huhtikuuta 1952 Helsinki) oli suomalainen toimittaja, šakinpelaaja, šakkikirjailija ja tehtäväšakin teoreetikko. Omana aikanaan hän oli pätevimpiä henkilöitä lopputehtävien teorian alalla Suomessa. Hän suoritti merkittävän työn kokoamalla tiedot vuoteen 1946 mennessä julkaistuista suomalaisista lopputehtävistä. Työn tuloksena Hinds kirjoitti ja julkaisi Aarne Dunderin kanssa teoksen 111 suomalaista lopputehtävää.
Kirjallisuutta

Hinds kirjoitti Aarne Dunderin (1914–1988) kanssa teoksen 111 suomalaista lopputehtävää. Teos sisältää suomalaisia valiolopputehtäviä, jotka on julkaistu vuosina 1890–1946.
Dunder, Aarne & Hinds, Arnold: 111 Suomalaista lopputehtävää, Kokoelma valiotehtäviä vuosilta 1890–1946, Suomen Shakki, Jyväskylä, 1948
Parasitologia

Parasitologia eli loisoppi tai loistutkimus on biologian tieteenhaara, jossa tutkitaan loisten eli parasiittien ja isäntäorganismien suhteita sekä näiden evolutiivista historiaa. Loiset ovat erittäin suuri eliöryhmä, ja loisia on yksisoluisista organismeista kohtalaisen suuriin kaloihin (esimerkiksi candirú). Loiset ovat pääasiassa toisista elossa olevista eliöistä verta imeviä tai niiden lihaa syöviä organismeja. Loiset voivat elää joko isäntäorganismin sisällä tai ulkopuolella, kiinni organismissa tai irti siitä.
Haarat

Parasitologia jaetaan usein osa-alueisiin, tarkempiin tieteenhaaroihin, esimerkiksi:
Lääkinnällinen parasitologia tutkii ihmisiin suoraan vaikuttavia loisia.
Eläinparasitologia tutkii loisia, jotka aiheuttavat taloudellisia tappioita esimerkiksi karja- ja kalataloudessa sekä kotieläimissä. Tutkimuskohteena on esimerkiksi Gyrodactylus salaris, loheen erikoistunut loinen, joka voi tappaa kokonaisia kalapopulaatioita.
Kasviparasitologia
Aiheesta muualla

Wikimedia Commonsissa on kuvia tai muita tiedostoja aiheesta .
Scandinavian-Baltic Society for Parasitology
Suuri loisopin kongressi Turkuun vuonna 2016. Turun Sanomat.  20.8.2012. Arkistoitu 29.4.2013.
Kernel Holding

Yhtiön logo.
Kernel Holding on erittäin suuri ukrainalainen maatalousalan holdingyhtiö. Se on Ukrainan suurin maatalousmaan omistaja sekä viljan ja öljykasvinsiementen tuottaja. Yritys on Ukrainan suurin viljan viejä ja  maailman suurin auringonkukkaöljyn tuottaja. ja Yrityksen osake on noteerattu Varsovan pörssissä.
Dieter Zetsche

| Dieter Zetsche |
| --- | --- |
 Dieter Zetsche vuonna 2019.
Henkilötiedot
Syntynyt: 5. toukokuuta 1953 (ikä 71) Istanbul, Turkki
Kansalaisuus:  Saksa
Muut tiedot
Yritys:  Daimler, Mercedes-Benz
Dieter Zetsche (s. 5. toukokuuta 1953 Istanbul, Turkki) on saksalainen liikemies, joka työskenteli saksalaisen Daimler AG:n hallituksen puheenjohtajana ja Mercedes-Benzin pääjohtajana vuoteen 2019, kunnes jäi eläkkeelle.
Zetsche on valittu Time-lehden sadan vaikutusvaltaisimman ihmisen listalle vuonna 2006.
Aiheesta muualla

Kuvia tai muita tiedostoja aiheesta Dieter Zetsche Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Dieter Zetsche
Käännös suomeksi
Fretti

| Fretti |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Petoeläimet Carnivora
Heimo::  Näätäeläimet Mustelidae
Suku::  Kärpät Mustela
Laji::  Hilleri putorius
Alalaji::  furo
Kolmiosainen nimi
 Mustela putorius furo  Linnaeus, 1758 
Synonyymit
 Mustela furo 
Katso myös
   Fretti Wikispeciesissä   Fretti Commonsissa 
Infobox OKNimi-testi OK: 
Naiset pyydystävät kania hillerin avulla. Keskiaikainen piirros noin vuosilta 1316–1321.
Fretti (Mustela putorius furo) on hilleristä kesytetty näätäeläin. Se on sukua muun muassa kärpälle, näädälle ja minkille. Aikaisimmat havainnot hilleristä lemmikkinä tulevat tuhansien vuosien takaa Egyptistä, jossa muun muassa faaraot pitivät frettejä lemmikkinään. Alun perin frettejä kesytettiin Etelä- ja Keski-Euroopassa kanien metsästykseen, mutta nykyään se on myös suosittu lemmikkieläin. Jalostuksen myötä sen riistavietti on lähes kadonnut.
Fysiologia > Koko ja ulkonäkö

Urokset ovat yleensä naaraita hieman suurempia, ja uroksen pää ja vartalo ovat selvästi leveämpiä. Ilman häntää naaraan pituus on noin 33–35 cm ja uroksen yleensä 38–40 cm. Häntä on noin 7–10 cm pitkä.
Tyypillinen naarasfretti painaa noin 0,5–1,2 kg. Kastroidut urokset ovat normaalisti 0,9–1,6 kg, mutta leikkaamattomat urokset voivat painaa jopa 1,8–2,7 kg tai enemmän.
Fysiologia > Elinkaari

Fretit elävät keskimäärin 7–10-vuotiaiksi, ja joidenkin frettien tiedetään eläneen jopa 13-vuotiaiksi. Fretti kehittyy täysikasvuiseksi noin vuodessa, ja sukukypsiä ne ovat puolivuotiaina. Keski-ikäisiksi frettejä voidaan alkaa kutsua 4–5 vuoden iässä. Vanhoina, eli 6–10 vuoden iässä, ne alkavat laihtua, hidastaa vauhtiaan ja altistuvat heikentäville sairauksille.
Fysiologia > Haju

Ominaistuoksun lisäksi fretin oleskeluhuoneessa hajua aiheuttaa kissanhiekkalaatikko puhdistusten välillä.
Fysiologia > Haju > Allergia

Fretti on hyvin vähän allergisoiva eläin. Ihminen, joka on allerginen esimerkiksi kissoille ja koirille, ei välttämättä saa mitään oireita fretistä. Frettiallergia on kuitenkin mahdollinen, vaikka muita eläinallergioita ei olisikaan. Se, allergisoiko fretti, riippuu ihmisestä ja frettiyksilöstä. Toinen yksilö voi aiheuttaa oireita, kun taas toinen ei ollenkaan. Koiraat allergisoivat yleensä naaraita enemmän. Fretin vaihtaessa kotia sen luottamus ihmisiin kärsii, joten on suositeltavaa tarkastaa oma herkkyys ennen oman fretin hankintaaselvennä.
Fysiologia > Terveys

Fretit ovat alttiita monille vakaville sairauksille ja syöpätaudeille. Tämä johtuu lähinnä niiden pienuudesta sekä nopeasta aineenvaihdunnasta. Pienen koon vuoksi nestevajaus ja vastaavat elimistön tasapainon häiriöt voivat koitua herkästi fretin kohtaloksi. Jos fretti selviää yli viisivuotiaaksi, sairastumisen todennäköisyys on pieni[lähde? ].
Fretti lisääntyy melko helposti vankeudessa ja lemmikkioloissa ympäri vuoden. Pikkurillin kokoisia, karvattomia poikasia syntyy 6–15, mutta yleensä ainakin yksi poikasista kuolee emon maidon riittämättömyyden takia. Joskus emo saattaa myös itse surmata poikasia. 5–8 poikasen poikueissa poikaskuolleisuus on vähäisempää kuin yli 10 poikasen pesueissa. Fretinpoikanen luovutetaan 8–10 viikon iässä. Poikasen sosiaalistumisen kannalta useimmat fretinpoikaset luovutetaan vasta yhdeksän viikon iässä.
Fretti lemmikkinä

Frettejä on Suomessa arviolta 1 000–1 500 yksilöä.[lähde? ] Yhdysvalloissa fretin pitäminen on sallittu kaikissa osavaltiossa paitsi Kaliforniassa sekä Havaijilla.
Loppuvuodesta 2009 Helsingin kaupunki alkoi maksaa frettien omistajille palkkioita siitä, että nämä tuovat lemmikkinsä pyydystämään niin sanottuja citykaneja. Kokeiluja kesyhillereillä oli tehty jo edellisenä talvena. Myös muut villiintyneistä kaneista kärsivät suomalaiskaupungit harkitsevat citykanien pyydystämistä frettien avulla.
Fretti lemmikkinä > Käyttäytyminen

Luonteeltaan fretti on hyvin utelias, vilkas ja seurallinen. Se nukkuu vuorokaudessa 16–18 tuntia, ja on vilkkaimmillaan aamulla ja illalla. Hereillä ollessaan fretti tutkii ympäristöään, ja toisin kuin yksinäisyyteen vetäytyvät hillerit, fretit vaativat ihmisten tai toisten frettien seuraa. Fretit saadaan opetettua hyvin sisäsiisteiksi, jolloin ne voivat käyttää kissoille tarkoitettua hiekkalaatikkoa.[lähde? ]
Fretti lemmikkinä > Koulutus

Fretin lajityypilliseen käyttäytymiseen on paneuduttava huolellisesti, mikäli siitä halutaan saada kesy. Fretin voi hankkia myös lapsille, mutta vanhempienkin pitää olla valmiita hoitamaan ja kouluttamaan sitä. Kouluttaminen on vaikeampaa kuin kissan tai koiran kouluttaminen ja vie enemmän aikaa. Kaikkialla maailmassa lemmikkifretin jalostukseen käytetään kesyjä frettejä, villihillereitä, tarhahillereitä sekä näiden yhdistelmiä. Suomessakin myytävistä freteistä löytyy paljon tarhahilleritaustaisia sekä villihilleritaustaisia yksilöitä. Taustastaan riippumatta nuori fretti tulee kokeilemaan rajojaan puremalla kasvattajiaan, uusia omistajiaan ja vielä vanhempanakin (monesti) vieraita. Tästä ominaisuudesta päästään yleensä eroon tai se saadaan rajoitettua ”nipistyksen” vertaiseksi asiantuntevalla koulutuksella. Koulutus puremattomaksi kestää yksilöstä riippuen muutamasta viikosta vuosiin. Hybrideistä (villihillerin ja fretin yhdistelmät) ja hybriditaustaisista yksilöistä ei puruherkkyyttä välttämättä saada pois, ja nämä yksilöt vaativat erityisjärjestelyjä myös tilan ja virikkeiden suhteen.
Fretti lemmikkinä > Ruokinta

Fretit ovat luonnostaan lihansyöjiä, mikä tarkoittaa lihansyöntiin erikoistunutta ruoansulatusta ja hampaita, sekä proteiini- ja rasvapitoista ruokavaliota. Raakaruokinta ei ole kuitenkaan välttämätöntä, sillä freteille on saatavana kuivaruokaa. Fretti on kuitenkin sataprosenttinen lihansyöjä, joten raakaruokinnalla edistetään fretin terveyttä niin sisäisesti kuin ulkoisestikin. Kuivaruoalla elävään frettiin verrattuna lihaa syövä fretti on vahvempi ja energisempi ja sen turkki on paremmassa ja tuuheammassa kunnossa. Fretin raakaruokavalioon kuuluu muun muassa broileri, kalkkuna ja muut lintueläimet, kala ja pieneläimet sekä erinäiset lisäravinteet.
Fretit ovat laktoosi-intolerantteja, joten niille ei saa syöttää maitotuotteita. Fretillä tulee olla aina tarjolla raikasta vettä. Koska fretti syö vain sen verran kuin tarvitsee, voi myös ruokaa olla jatkuvasti tarjolla.
Fretille sopimattomia ruoka-aineita:
lakritsi
ksylitoli
suklaa
pähkinät (sulavat huonosti ja voivat aiheuttaa suolisto-ongelmia)
alkoholi
sokeripitoiset ruoat
maitotuotteet (jäätelö, juusto jne.)
runsassuolaiset ruuat (meetvursti, leikkeleet, perunalastut)
koiranruoka (liian kasvispitoista fretille ja sisältää vääränlaista proteiinia)
Fretit Suomessa

Suomessa arvioidaan olevan noin 1 000 – 2 000 lemmikkiyksilöä.
Suomessa on useita kasvattajayhdistyksiä, jotka rekisteröivät frettejä ja pitävät listaa kasvattajista
Aiheesta muualla

Suomen Frettiliitto, SFL ry
Pääkaupunkiseudun Fretit, PK-Fretit ry
Varsinais-Suomen fretit
http://www.posufretit.fi (Arkistoitu – Internet Archive)
ITIS: Mustela putorius furo (englanniksi)
University of Michigan, Animal Diversity Web (ADW): Mustela putorius furo, domestic ferret
Pherobase: Semiochemicals of Mustela putorius furo, the Ferret (englanniksi)
andienkärppä
arohilleri
brasiliankärppä
hilleri
indonesiankärppä
juovaselkäkärppä
keltavatsakärppä
kärppä
lumikko
mustajalkahilleri
Mustela itatsi
Mustela subpalmata
paljasjalkahilleri
pitkähäntäkärppä
siperiankärppä
vesikko
vuorikärppä
Studio Killers (albumi)

| Studio Killers Studio Killers |
| --- | --- | --- |

Studioalbumin tiedot
 Äänitetty : 2011–2013
 Julkaistu: 14. kesäkuuta 2013
 Formaatti: CD, digitaalinen
 Tuottaja(t): Studio Killers
 Tyylilaji: synthpop, dance-pop
 Kesto: 39.23
 Levy-yhtiö: Warner Music Finland, Studio Killers Records
Listasijoitukset
  Suomen virallinen lista: 10.
muut julkaisut
|   | Studio Killers  |   |
Singlet albumilta Studio Killers
 ”Ode to the Bouncer” Julkaistu: 30. toukokuuta 2011  ”Eros and Apollo” Julkaistu: 14. toukokuuta 2012  ”Jenny” Julkaistu: 3. toukokuuta 2013  ”Who Is In Your Heart Now?” Julkaistu: lokakuu 2013
Studio Killers on suomalais-tanskalais-englantilaisen samannimisen yhtyeen esikoisalbumi, joka julkaistiin 14. kesäkuuta 2013. Kappaleet "Ode to the Bouncer", "Eros And Apollo", "Jenny" sekä "Who Is In Your Heart Now?" on julkaistu myös singlenä.
Albumi nousi julkaisupäivänään ensimmäisenä suomalaisvaikutteisenaselvennä yhtyeenä Yhdysvaltojen iTunesin dance-listan ensimmäiseksilähde?. Albumi saavutti ensimmäisen sijan myös Kanadan iTunesin dance-listalla. Suomen virallisella listalla albumi pysytteli yhtäjaksoisesti 12 viikkoa saavuttaen korkeimmillaan sijan 10.
Kappaleet

Chubby Cherry, Dyna Mink sekä Goldie Foxx ovat kirjoittaneet albumin kaikki kappaleet, ellei listauksessa toisin mainita. Studio Killers on myös tuottanut albumin.
|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Ode to the Bouncer |  | 3.27 |  |  |  |  |  |  |
| 2. | Eros and Apollo | Chris Smith, Chubby Cherry, Dyna Mink, Goldie Foxx | 3.28 |  |  |  |  |  |  |
| 3. | All Men Are Pigs |  | 3.47 |  |  |  |  |  |  |
| 4. | Who Is In Your Heart Now? |  | 4.17 |  |  |  |  |  |  |
| 5. | Friday Night Gurus |  | 3.41 |  |  |  |  |  |  |
| 6. | Flawless |  | 3.27 |  |  |  |  |  |  |
| 7. | Jenny | Chubby Cherry, Dyna Mink, Goldie Foxx, Rob Davis | 3.36 |  |  |  |  |  |  |
| 8. | In Tokyo |  | 3.15 |  |  |  |  |  |  |
| 9. | Funky At Heart |  | 3.30 |  |  |  |  |  |  |
| 10. | When We Were Lovers |  | 3.44 |  |  |  |  |  |  |
| 11. | True Colours |  | 3.11 |  |  |  |  |  |  |
|  |  |  | 39.23 |  |  |  |  |  |  |
Arvostelut

MuuMuse:
Nuorgam: 86/100
Soundi:
Azerbaidžanin Grand Prix 2024

|  Azerbaidžanin Grand Prix 2024  |
| --- | --- |
 17. osakilpailu 24 osakilpailusta kaudella 2024. 

Päivämäärä:  15. syyskuuta 2024
Rata:  Bakun katurata
Sijainti:  Baku, Azerbaidžan
Ratatyyppi:  Katurata
Radan pituus:  6,003 km
Kilpailun pituus:  51 kierrosta, 306,049 km
Sää:   Aurinkoinen
Paalupaikka
Kuljettaja:   Charles Leclerc   (Ferrari)
Paaluaika:  1.41,365
Palkintokoroke
Voittaja:   Oscar Piastri   (McLaren-Mercedes)
Toinen:   Charles Leclerc   (Ferrari)
Kolmas:   George Russell   (Mercedes)
Nopein kierros
Kuljettaja:   Lando Norris   (McLaren-Mercedes)
Kierrosaika:  1.45,255 (kierroksella 42)
Azerbaidžanin Grand Prix 2024 (virallisesti Formula 1 Qatar Airways Azerbaijan Grand Prix 2024) oli Formula 1 -kauden 2024 17. osakilpailu, joka ajettiin 15. syyskuuta Bakun katuradalla Azerbaidžanissa.
Vapaat harjoitukset

Ensimmäisten vapaiden harjoitusten aikana radalla heilutettiin punaisia lippuja, kun Ferrarin Charles Leclerc ja Williamsin Franco Colapinto kolaroivat ratavalleihin omien aikakierrostensa aikana. Ensimmäisten vapaiden harjoitusten nopein oli Red Bullin Max Verstappen ennen Mercedeksen Lewis Hamiltonia ja Red Bullin Sergio Péreziä.
Leclerc oli toisten vapaiden harjoitusten nopein, Pérez toinen ja Hamilton kolmas.
Mercedeksen George Russell oli kolmansien vapaiden harjoitusten nopein, Leclerc toinen ja McLarenin Lando Norris kolmas.
Aika-ajot

Leclerc ajoi paalupaikalle ennen McLarenin Oscar Piastria ja Ferrarin Carlos Sainzia.
Kilpailu

Piastri ajoi kilpailun voittoon ennen Leclerciä ja Russellia.
Muuta

Oliver Bearman ajoi Haasin autolla osakilpailussa, koska Kevin Magnussen sai kilpailukiellon kolaroituaan Alpinen Pierre Gaslyn kanssa.
Bearman teki tulokasennätyksen ajamalla debyyttikaudellaan kahden eri tallin autolla MM-pisteille.
Franco Colapinton ensimmäiset MM-pisteet.